गुलाम अली के संगीत कार्यक्रम रद्द करने के पीछे शिवसेना ने तर्क दिया है कि सीमा पर पाकिस्तान की तरफ से हो रही गोलाबारी के बीच पाकिस्तान से सांस्कृतिक सम्बन्ध रखना ठीक नहीं। शिवसेना प्रवक्ता ने यह भी कहा कि विरोध गुलाम अली का नहीं है। आखिर हम किस दौर में जी रहे हैं। क्या हमें संगीत से भी खतरा महसूस होने लगा है? तबला, वायलिन और हारमोनिया के धुनों से आखिर हमें नफरत कयों होने लगे? संगीत कार्यक्रम रद्द होने पर बांग्लादेशी लेखिका तस्लीमा नसरीन ने ट्वीट किया कि ‘भारत भी सउदी अरब बनता जा रहा है। लोगों को समझना चाहिए कि गुलाम अली कोई जिहादी नहीं हैं। जिहादी और सिंगर में फर्क समझना चाहिए।’ दिल्ली के पर्यटन मंत्री कपिल मिश्रा ने गुलाम अली को दिल्ली में कार्यक्रम करने का न्यौता देते हुए कहा कि ‘कला और संस्कृति की कोई सीमा नहीं होती। कोई क्या खाएगा, क्या पहनेगा, क्या सुनेगा इस पर कोई पाबंदी लगाए तो गलत है। देश आजाद है और अगर आप किसी पर पहरेदारी बिठाओगे तो इसका विरोध होगा।’ उधर पश्चिम बंगाल की मुख्यमंत्री ममता बनर्जी ने भी गुलाम अली को कोलकाता में संगीत कार्यक्रम करने का निमंत्रण दिया। इस बीच मीडिया से बात करते हुए भाजपा नेता और केन्द्रीय मंत्री मुख्तार अब्बसा नकवी ने शिवसेना के इस कृत्य पर विरोध जताया। अब सवाल यह है कि क्या संगीत से समाज और देश को किसी तरह का नुक्सान का खतरा है है महज सतही राजनीति का नमूना? बात अगर गुुलाम अली की है तो अभी कुछ अरसा पहले ही इन्होने ने वाराणसी के संकटमोचन मन्दिर में आयोजित संगीत समारोह में शिरकत कर लोगों की खूब वाह-वाही लूटा।